# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **S.C. STELADRA TURISM S.R.L**, cu sediul în Str. Sondei , Nr. 7, Vatra Dornei , Judetul Suceava, , înregistrată la APM Suceava cu nr. 5485/03.06.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 31.10.2016, că proiectul „Forari explorare perimetrul Adristel” propus a fi amplasat în Vatra Dornei, str. Sondei nr. 7, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

In conformitate cu criteriile din anexa nr. 3 la Hotărârea Guvernului nr. 445/2009:

**1.Caracreristicile proiectului**:

Marimea proiectului: Perimetrul Adristel in suprafata de 0,674 kmp este amplasat in extravilanul (partea de sud a perimetrului in care este amplasat forajul FH1 Steladra, prin care se incep lucrari de explorare) si intravilanul (partea de nord a perimetrului) municipiului Vatra Dornei.Terenul in suprafata de 60mp pe care se va realize forajul este proprietatea SC STELADRA TURISM SRL, folosinta actuala a terenului este curti constructii.

 Obiectivul se afla situat in partea de sud a municipiului Vatra Dornei, pe un amplasament din apropierea Bazei de tratament situata pe strada Sondei nr. 7.

Pentru punerea in valoare a resurselor de apa mineral se propune un program de explorare geplogica derulat pe o perioada de 2 ani, care consta in:

-prospectiuni geologice pe suprafata de 0,674 kmp

-executarea unui foraj de cercetare/exploatare cu adancimea de 100m

-masuratori geofizice de sonda

-pompari experimentale

-masuratori zilnice de parametrii cantitativi si calitativi ai sursei subterane

-efectuarea de analize fizico-chimice de radioactivitate si microbiologice pentru stabilirea caracteristicilor zacamantului hidromineral

-lucrari pentru protectie sursa si utilitati

-masuratori topografice

-lucrari de reabilitare a factorilor de mediu

-exploatarea experimentala a sursei, realizarea unui studio farmacodinamic complet, stabilirea domeniilor de utilizare a apei minerale natural

-elaborarea documentatiilor de etapa, a documentatiilor si rapoartelor specific pentru finalizarea programului de explorare, documentatii de evaluare a resurselor in vederea obtinerii concesiunii pentru exploatare.

Executia si echiparea forajului FH1 Steladra, H=100m, cu debit estimate de 0,2 l/s..

Suprafata totala ocupata de catre activitatea de executie si exploatare a forajului insumeaza 60 mp din care batalul va ocupa 9 mp, santul de pozare al conductei ( 10 mp ), calea de acces ( 10 mp ) platforma de amplasare a forajului (28 mp ) si caminul aferent forajului 3,0 mp.Din aceasta suprafata doar 3,0 mp, aferenti caminului forajului va fi aocupata permanent, suprafata de 57 mp urmand a fi redata folosintei initiale.

Forajul F H 1 STELADRA va fi executat cu o instalaţie de foraj tip BERRETA T 44 GT cu acţionare termică şi circulaţie directa:

- săpare cu sapă cu cu butoni si lame, tip SR φ 311,2 mm, pe intervalul 0-100 m;

-efectuare investigatii geofizice si stabilirea nivelelor poros permeabile ce trebuie deschise prin carotaj electric şi carotaj radioactiv;

- tubare coloană de burlane cu φ 140 mm, combinată cu filtre φ 140 mm;

- izolare foraj pe intervalul 0,00 – 20 m si 99,5 – 100, 0 m cu compactonita;

- introducere pietriş tip mărgăritar, de la suprafaţă pană în talpa sondei.

Dupa executia forajului se va realiza probarea hidrogeologica, dupa operatiunea de refacere a proprietatilor filtrante ale stratelor acvifere. Se vor efectua 168 ore pompare cuprinzand decolmatarea si desnisiparea, pana la limpezirea completa a apei.

Forajul va fi echipat cu pompa submersibila, va fi protejat de un camin de protectie special, din PVC, iar tubajul din foraj va fi prevazut cu capac de protectie metalic.

Fluidul de foraj (pe baza de bentonita) se va aduce gata preparat pe amplasament (cca. 4000 l noroi de foraj).

Exploatarea experimentala se va efectua cu ajutorul utilitatilor deja existente, apa minerala terapeutica carbogazoasa , va fi dirijata prin intermediul conductelor de tip PEHD catre bazinele/cazile de balneatie, aflate in cladirea Bazei de tratament si balneatie, pentru efectuarea procedurilor individuale sau colective.Apa rezultata urmeaza a fi deversata in reteaua de canalizare municipala existenta.

Dioxidul de carbon mofetic va fi preluat de la capul de exploatare si dirijat prin conducte speciale catre degazor si apoi catre rezervorul de depozitare sub presiune de unde va fi livrat catre utilitatile de balneatie din cadrul Bazei de tratament.Evacuarea acestuia se va realiza in atmosfera cu ajutorul instalatiei de ventilatie a incaperilor de balneatie.

b)Cumularea cu alte proiecte: Nu este cazul sonda fiind sondă de explorare-prospecţiune ape minerale si gaze necombustibile (dioxid de carbon mofetic). Scopul investitiei este investigarea potentialului zacamantului hidromineral Adristel, in vederea asigurarii necesarului de apa minerala terapeutica si a dioxidului de carbon mofetic pentru unitatea balneara apartinand SC STELADRA TURISM SRL

c)Utilizarea resurselor naturale: Pentru descoperirea de noi rezerve de apa minerala terapeutica si gaze necombustibile (dioxid de carbon mofetic), s-a prevăzut săparea sondei FH1 Steladra, având scopul obţinerii de date necesare precizării aranjamentului structural, stabilirii succesiunii litostratigrafice şi determinării potentialului zacamantului hidromineral.

*Modul de asigurare a utilitatilor:*

Alimentarea cu apă:In perimetrul de captare nu vor exista retele de alimentare cu apa si nici retele de canalizare. Toate utilitatile pentru personalul deservent al lucrarilor se vor asigura la Baza de tratament apartinand beneficiarului.

Evacuarea apelor uzate:Apa rezultata la pomparile experimentale este trecuta printr-un denisipator si apoi se va evacua in canalizarea orasului.

Fluidul de foraj (pe baza de bentonita) si detritusul rezultat din foraj se vor stoca in habe speciale si, dupa decantare vor fi predate operatorului de deseuri de deserveste mun. Vatra Dornei, iar apa rezultata se transporta la statia de epurare municipala.

d)Productia de deseuri: din activitatea de foraj rezulta cca. 700 l noroi de foraj ce nu a putut fi reconditionat si cca. 100 kg prebe de sita care vor fi prelua si transportate la un depozit de deseuri autorizat .

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Ing. Vasile Osean

 Şef serviciu Avize, Acorduri, Autorizatii

 Ing. Constantin Burciu

 Întocmit,

 Ing. Angela Ignatescu